Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice zo dňa 03.02.2015.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02) 	Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 04.11.2014 a 30.12.2014.
03)	Správa o výsledku kontrolnej činnosti miestnej kontrolórky mestskej časti Bratislava – Podunajské Biskupice
04)	Správa o kontrolnej činnosti miestnej kontrolórky mestskej časti Bratislava – Podunajské Biskupice za rok 2014.
05)	Návrh na zrušenie VZN č. 6/2012 MČ Bratislava – Podunajské Biskupice zo dňa 11.12.2012 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a prenájmom pozemkov v majetku a v správe MČ Bratislava – Podunajské Biskupice
	a
	návrh VZN č. .../2015 MČ Bratislava – Podunajské Biskupice zo dňa 03.02.2015 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a prenájmom pozemkov v majetku a v správe MČ Bratislava – Podunajské Biskupice.
06)	Návrh VZN MČ Bratislava – Podunajské Biskupice č. .../2015 zo dňa 03.02.2015, ktorým sa vydávajú trhové poriadky pre trhoviská a príležitostné trhy na území MČ Bratislava – Podunajské Biskupice.
07)	Prerokovanie protestu prokurátora k VZN MČ Bratislava – Podunajské Biskupice č. 10/2009 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti
a
	návrh na zrušenie VZN MČ Bratislava – Podunajské Biskupice č. 10/2009 zo dňa 15.12.2009 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti
	a
	návrh VZN č. .../2015 MČ Bratislava – Podunajské Biskupice zo dňa 03.02.2015 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti.
08)	Návrh na určovanie výnimiek nad rámec prevádzkovej doby v prevádzkach na území MČ Bratislava – Podunajské Biskupice.
09)	Návrh výšky nájomného za reklamné zariadenia umiestnených v k. ú. Podunajské Biskupice.

02)

10)	Návrh:
	1.	na voľbu členov Dozornej rady Bytového podniku Podunajské Biskupice, s.r.o.
2.	na voľbu členov Komisie miestneho zastupiteľstva mestskej časti Bratislava – Podunajské Biskupice na kontrolu plnenia programu modernizácie tepelno-technických zariadení a cenovej politiky nájomcu Dalkia, s.r.o. Bratislava
3.	na voľbu členov správnej rady neinvestičného fondu GENERÁCIA 3000, n.f.
4.	na schválenie zloženia redakčnej rady Biskupických novín.
11)	Návrh na delegovanie členov rady školy – zástupcov zriaďovateľa do rád škôl pri materských a základných školách.	
12)	Úprava číselného a programového rozpočtu č. 1 MČ Bratislava – Podunajské Biskupice na rok 2015.
13)	Návrh na  vysporiadanie pozemkov  parc. č. 2171/1, zastavané plochy a nádvoria  o výmere 276 m², parc. č. 2171/5, zastavané plochy a nádvoria  o výmere 328 m² a parc. č. 2171/11, zastavané plochy a nádvoria  o výmere 59 m² v k. ú. Podunajské Biskupice vo vlastníctve Františka Fehérviziho, 8. mája 10, 821 06 Bratislava
14)	Návrh na predaj pozemku parc.č. 2396, zastavané plochy a nádvoria o výmere 94 m2 v k.ú. Podunajské Biskupice Ľuboslave Vaľkovej, Mgr. Martine Vaľkovej a Mgr. Miroslave Vaľkovej, Staromlynská 50, 821 06 Bratislava v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.
15)	Návrh na schválenie nájmu časti pozemku parc.č. 6352/4 o výmere 30 m2 v prospech vlastníkov bytov v bytovom dome postaveného na parc.č. 4066/3 a 4068/3 na ul. Závodná č. 3/C v k.ú. Podunajské Biskupice na dobu neurčitú za účelom vybudovania kontajnerového stojiska za nájomné vo výške 0,50 €/m2/rok, ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
16)	Návrh prechodu nájmu nebytových priestorov a spoločných priestorov o celkovej výmere 51,49 m2 na dobu určitú do 31.12.2018 v zdravotnom stredisku na Lotyšskej ul.č. 1, k.ú. Podunajské Biskupice v prospech: 2SRV, s.r.o., IČO: 44 965 231, MUDr. Maria Agárska – konateľka,  ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
17)	Návrh na vyplatenie odmeny miestnej kontrolórke mestskej časti za II. polrok 2014.
18)	Rôzne.
19)	Interpelácie poslancov.
20)	Záver.

 Informácia:		Informácia o stave čistoty a poriadku na území MČ a činnosti na úseku 
                                   odpadového hospodárstva za rok 2014.

03)

k bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti,  pracovníkov miestneho úradu a ďalších hostí. Skonštatovala, že na zasadnutí je prítomných 13 poslancov, t.j. miestne zastupiteľstvo je uznášania schopné. Z rokovania sa ospravedlnil poslanec Holásek. Následne dala hlasovať o predloženom programe rokovania, zložení návrhovej a volebnej komisie a overovateľov zápisnice a miestne zastupiteľstvo prijalo

UZNESENIE č. 20/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania
za: 13 – jednomyseľne

2. 	návrhovú komisiu v zložení: 	         	Mikuláš Krippel, Katarína Matuszná, 
						Anna Brániková;
za: 13 – jednomyseľne

3. 	volebnú komisiu v zložení:		Rozália Múčková, Attila Foglszinger, 
Jana Šimunová
za: 13 – jednomyseľne

4.	overovateľov zápisnice:  		Izabella Jégh, Pavol Kubiš.
za: 13 – jednomyseľne

k bodu 02) 	Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 04.11.2014 a 30.12.2014.

Materiál uviedla prednostka miestneho úradu Ing. Janigová. Po otvorení diskusie poslanec Krippel konštatoval, že na svoje interpelácie dostal odpoveď s prísľubom na ich riešenie v r. 2015. Na jeho otázku kedy sa má informovať o ich riešení odpovedal vedúci referátu životného prostredia, odpadov a cestného hospodárstva Ing. Vandriak s tým, že práce začnú v jarných mesiacoch. Miestne zastupiteľstvo bez ďalšej diskusie prijalo

04)

	UZNESENIE č. 21/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojich zasadnutiach dňa 04.11.2014 
a 30.12.2014.

za: 13 		proti: 0		zdržal sa: 1

k bodu 03)	Správa o výsledku kontrolnej činnosti miestnej kontrolórky mestskej časti Bratislava – Podunajské Biskupice

	Materiál uviedla miestna kontrolórka Ing. Györgyová. Poslanec Krippel, po otvorení diskusie, kladne zhodnotil výsledok práce miestnej kontrolórky a v priebehu tohto volebného obdobia odporučil skontrolovať hospodárenie aj ostatných škôl v mestskej časti. Na túto požiadavku zareagovala starostka mestskej časti s tým, že hospodárenie jednotlivých škôl sa priebežne kontroluje aj v súčasnom období, riaditelia škôl sa pravidelne zúčastňujú pracovných porád k financovaniu škôl, ako aj rôznych školení.
	Po ukončení diskusie miestne zastupiteľstvo prijalo

UZNESENIE č. 22/2014-2018
Miestne zastupiteľstvo Mestskej časti Bratislava – Podunajské Biskupice

a)	b e r i e   n a   v e d o m i e
Správu o výsledku kontrolnej činnosti miestnej kontrolórky mestskej časti Bratislava – Podunajské Biskupice

b)	o d p o r ú č a
zaslať oznámenie o výsledku kontroly hospodárenia s finančnými prostriedkami na ZŠ Bieloruská za rok 2013 na Okresný úrad Bratislava, odbor školstva.

za: 14 - jednomyseľne

k bodu 04)	Správa o kontrolnej činnosti miestnej kontrolórky mestskej časti Bratislava – Podunajské Biskupice za rok 2014.

Materiál uviedla miestna kontrolórka Ing. Györgyová. Miestne zastupiteľstvo bez diskusie prijalo

05)

UZNESENIE č. 23/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
Správu o kontrolnej činnosti miestnej kontrolórky Mestskej časti Bratislava – Podunajské Biskupice za rok 2014 bez pripomienok.

za: 14 - jednomyseľne

k bodu 05)	Návrh na zrušenie VZN č. 6/2012 MČ Bratislava – Podunajské Biskupice zo dňa 11.12.2012 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a prenájmom pozemkov v majetku a v správe MČ Bratislava – Podunajské Biskupice
			a
návrh VZN č. .../2015 MČ Bratislava – Podunajské Biskupice zo dňa 03.02.2015 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a prenájmom pozemkov v majetku a v správe MČ Bratislava – Podunajské Biskupice.

Materiál uviedla starostka mestskej časti PhDr. Ožvaldová. V diskusii sa poslanec Krippel, vzhľadom na nízke nájomné, pozastavil nad nutnosťou vyberania nájomného za pozemky pod kontajnerovými stojiskami. Prednostka miestneho úradu vysvetlila, že tento nájom je nutný na zabezpečenie právneho vzťahu obyvateľov bytových domov k pozemkom, tam kde nie sú vybudované kontajnerové stojiská, za účelom vydania stavebného povolenia.  Miestne zastupiteľstvo bez ďalšej diskusie prijalo

UZNESENIE č. 24/2014-2018
Miestne zastupiteľstvo Mestskej časti Bratislava – Podunajské Biskupice

A.	 r u š í
Všeobecne záväzné nariadenie č. 6/2012 Mestskej časti Bratislava - Podunajské Biskupice zo dňa 11. 12. 2012 o cenovej regulácii nájomného za nebytové priestory, školské a predškolské zariadenia a prenájom pozemkov  a o cenovej regulácii služieb spojených s užívaním nebytových priestorov a prenájmom pozemkov v majetku a v správe Mestskej časti Bratislava – Podunajské Biskupice, ktoré bolo prijaté s účinnosťou od 01. 01. 2013.

B.	 s c h v a ľ u j e
Všeobecne záväzné nariadenie č. 1/2015 Mestskej časti Bratislava - Podunajské  Biskupice zo dňa 03. 02. 2015 o cenovej regulácii nájomného za nebytové priestory, školské a predškolské zariadenia a prenájom pozemkov  a o cenovej regulácii služieb spojených s užívaním nebytových priestorov a prenájmom pozemkov v majetku a v správe Mestskej časti Bratislava – Podunajské Biskupice s účinnosťou od  01. 03. 2015.

06)

C.	 u k l a d á
prednostke miestneho úradu zabezpečenie platnosti Všeobecne záväzného nariadenia č. 1/2015 Mestskej časti Bratislava - Podunajské  Biskupice zo dňa 03. 02. 2015 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a prenájmom pozemkov v majetku a v správe Mestskej časti Bratislava – Podunajské Biskupice s účinnosťou od  01. 03. 2015.

za: 14 - jednomyseľne

k bodu 06)	Návrh VZN MČ Bratislava – Podunajské Biskupice č. .../2015 zo dňa 03.02.2015, ktorým sa vydávajú trhové poriadky pre trhoviská a príležitostné trhy na území MČ Bratislava – Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 25/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený návrh Všeobecne záväzného nariadenia Mestskej časti Bratislava – Podunajské Biskupice č. 2/2015 zo dňa 03. februára 2015, ktorým sa vydávajú trhové poriadky pre trhoviská a príležitostné trhy na území Mestskej časti Bratislava – Podunajské Biskupice

za: 14 - jednomyseľne

k bodu 07)	Prerokovanie protestu prokurátora k VZN MČ Bratislava – Podunajské Biskupice č. 10/2009 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti
a
návrh na zrušenie VZN MČ Bratislava – Podunajské Biskupice č. 10/2009 zo dňa 15.12.2009 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti
			a
	návrh VZN č. .../2015 MČ Bratislava – Podunajské Biskupice zo dňa 03.02.2015 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti.

07)

Materiál uviedla starostka mestskej časti PhDr. Ožvaldová s tým, že predloženým návrhom sa plne vyhovuje doručenému protestu prokurátora. V diskusii poslanec Krippel vyslovil názor, že zmenu čl. 9 týkajúcu sa jednorázových výnimiek predloženého návrhu je možné označiť za spornú právnu otázku a nie je vylúčené, že aj toto znenie nariadenia prokuratúra napadne. Prezentoval však podporu predloženého návrhu. Miestne zastupiteľstvo bez ďalšej diskusie prijalo

UZNESENIE č. 26/2014-2018
Miestne zastupiteľstvo Mestskej časti Bratislava – Podunajské Biskupice

A.   v y h o v u j e
protestu prokurátora k   Všeobecne záväznému nariadeniu Mestskej časti Bratislava – Podunajské Biskupice č.  10/2009 zo dňa 15.12.2009 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti
B.  r u š í
Všeobecne záväzné nariadenie Mestskej časti Bratislava – Podunajské Biskupice č.  10/2009 zo dňa 15.12.2009 o pravidlách určovania času predaja v obchodných prevádzkach a času poskytovania služieb v prevádzkach služieb na území mestskej časti, ktoré bolo prijaté s účinnosťou od 31.12.2009.

C.  s c h v a ľ u j e
Všeobecne záväzné nariadenie č. 3/2015 Mestskej časti Bratislava – Podunajské Biskupice zo dňa 03.02.2015 o pravidlách určovania času predaja v obchodných  prevádzkach a času poskytovania služieb v prevádzkach služieb na území mestskej časti s účinnosťou od 01.03.2015.

D.  u k l a d á
prednostke miestneho úradu zabezpečenie platnosti Všeobecne záväzného nariadenia č. 3/2015 Mestskej časti Bratislava – Podunajské Biskupice zo dňa 03.02.2015 o pravidlách určovania času predaja v obchodných  prevádzkach a času poskytovania služieb v prevádzkach služieb na území mestskej časti s účinnosťou od 01.03.2015.

za: 14 - jednomyseľne

k bodu 08)	Návrh na určovanie výnimiek nad rámec prevádzkovej doby v prevádzkach na území MČ Bratislava – Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

08)

UZNESENIE č. 27/2014-2018
Miestne zastupiteľstvo Mestskej časti Bratislava – Podunajské Biskupice

s p l n o m o c ň u j e
starostku Mestskej časti Bratislava – Podunajské Biskupice PhDr. Alžbetu Ožvaldovú k rozhodovaniu a  podpisovaniu výnimky pri určovaní prevádzkovej doby v prípadoch  jednorázových predĺžení prevádzkovej doby pre prevádzky v Mestskej časti Bratislava – Podunajské Biskupice.

za: 14 - jednomyseľne

k bodu 09)	Návrh výšky nájomného za reklamné zariadenia umiestnených v k. ú. Podunajské Biskupice.

Materiál uviedla starostka mestskej časti PhDr. Ožvaldová. Po otvorení diskusie poslanec Černý poďakoval za spracovanie podrobného materiálu a dal na zváženie umiestnenie erbu mestskej časti na konštrukciu bigboardu umiestneného v križovatke Ulica Svornosti – Slovnaftská. Starostka mestskej časti prisľúbila preverenie možností realizácie tohto návrhu. Miestne zastupiteľstvo bez ďalšej diskusie prijalo

UZNESENIE č. 28/2014-2018
Miestne zastupiteľstvo Mestskej časti Bratislava – Podunajské Biskupice

A.	 s c h v a ľ  u j e
výšku nájomného za reklamné zariadenia bilboard a bigboard umiestnené na nehnuteľnostiach vo vlastníctve a v správe Mestskej časti Bratislava – Podunajské Biskupice v k. ú. Podunajské Biskupice  nasledovne:
1/ jednostranné reklamné zariadenie(rozmer: 5, 1 x 2, 4 m)                   500,- €/rok
2/ obojstranné reklamné zariadenie  (rozmer: 5, 1 x 2, 4 m)                   750,- €/rok
3/ Bigboard  ( rozmer 9, 6 x 3, 6 m)                                 .                   1. 500,- €/rok

B.	 u k l a d á
prednostke miestneho úradu zabezpečiť vypracovanie dodatkov k nájomným zmluvám v zmysle bodu A tohto uznesenia a predložiť  na podpis.

za: 14 - jednomyseľne

09)

k bodu 10)	Návrh:
1.	na voľbu členov Dozornej rady Bytového podniku Podunajské Biskupice, s.r.o.
2.	na voľbu členov Komisie miestneho zastupiteľstva mestskej časti Bratislava – Podunajské Biskupice na kontrolu plnenia programu modernizácie tepelno-technických zariadení a cenovej politiky nájomcu Dalkia, s.r.o. Bratislava
3.	na voľbu členov správnej rady neinvestičného fondu GENERÁCIA 3000, n.f.
		4.	na schválenie zloženia redakčnej rady Biskupických novín.

Materiál uviedla starostka mestskej časti PhDr. Ožvaldová, pričom upozornila na skutočnosť, že na rokovaní miestnej rady odznela požiadavka na voľbu členov dozornej rady Bytového podniku Podunajské Biskupice, s.r.o. formou tajnej voľby. Po otvorení diskusie túto požiadavku zopakovala poslankyňa Jégh a predložený zoznam kandidátov navrhla doplniť o poslanca Vladimíra Holáska. Proti tomuto návrhu sa vyjadril poslanec Tóth. Poslanec Černý vo svojom vystúpení poukázal na doterajšiu úspešnú prácu dozornej rady, pričinením ktorej sa podnik dostal z červených do čiernych čísel. Podporil tajnú voľbu a predložený zoznam kandidátov navrhol doplniť o doterajšieho člena dozornej rady Ing. Petra Adamca, ktorý v predloženom návrhu nie je uvedený. Podporu tajnej voľbe vyjadrila aj poslankyňa Matuszná a  predložený zoznam kandidátov navrhla doplniť o poslanca Pavla Kubiša. Na základe týchto návrhov starostka mestskej časti dala hlasovať o schválení tajnej voľby piatich členov dozornej rady Bytového podniku Podunajské Biskupice, s.r.o. s tým, že navrhnutý zoznam kandidátov z materiálu sa doplní o: Ing. Petra Adamca, Pavla Kubiša a Vladimíra Holáska. Tento návrh poslanci hlasovaním za: 11, proti: 3, zdržali sa: 0 – schválili. Po schválení tajnej voľby členov dozornej rady Bytového podniku Podunajské Biskupice, s.r.o. starostka mestskej časti vyhlásila desať minútovú prestávku na prípravu voľby. Po ukončení prestávky poslanci obdržali hlasovací lístok a pristúpili k voľbe, ktorú riadila schválená volebná komisia. Potom, čo poslanci odvolili, volebná komisia pristúpila k sčítaniu hlasov a následne vyhlásila tieto výsledky volieb:

Falanga Wurster Olívia, Ing.		počet odovzdaných hlasov:	11
			Duranský Ján, Bc.			počet odovzdaných hlasov:	10
			Krippel Mikuláš, Mgr.			počet odovzdaných hlasov:	  7
			Dej František, RSDr.			počet odovzdaných hlasov:	  9
			Filová Dana				počet odovzdaných hlasov:	  2
			Adamec Peter, Ing.			počet odovzdaných hlasov:	10
Kubiš Pavol				počet odovzdaných hlasov:	10
Holásek Vladimír, Ing.		počet odovzdaných hlasov:	  0

Po vyhlásení výsledkov voľby starostka mestskej časti skonštatovala, že v tajnej voľbe boli za členov dozornej rady Bytového podniku Podunajské Biskupice, s.r.o. zvolení: 	
Falanga Wurster Olívia, Ing.
				Duranský Ján, Bc.
				Adamec Peter, Ing.
				Kubiš Pavol
				Dej František, RSDr.

10)
. 

			Následne dala hlasovať o voľbe predsedu dozornej rady Bytového podniku Podunajské Biskupice, s.r.o. tak ako uvádza predložený návrh a to poslankyňu Ing. Olíviu Falanga Wurster. Tento návrh poslanci jednomyseľným hlasovaním schválili.
		Voľba členov Komisie miestneho zastupiteľstva mestskej časti Bratislava – Podunajské Biskupice na kontrolu plnenia programu modernizácie tepelno-technických zariadení a cenovej politiky nájomcu Dalkia, s.r.o. Bratislava, členov správnej rady neinvestičného fondu Generácia 3000, n.f. a redakčnej rady Biskupických novín prebehla verejnou voľbou. Navrhnutých členov týchto orgánov poslanci zvolili jednomyseľne, t.j. prijali uznesenie:

	UZNESENIE č. 29/2014-2018
Miestne zastupiteľstvo Mestskej časti Bratislava – Podunajské Biskupice

A.   r u š í
dňom 03.02.2015 svoje uznesenie:
č. 15/2010-2014 body C/2,3,4, a D zo dňa 01.03.2011 týkajúce sa voľby členov Dozornej rady Bytového podniku Podunajské Biskupice, s.r.o., členov Komisie miestneho zastupiteľstva mestskej časti Bratislava – Podunajské Biskupice na kontrolu plnenia programu modernizácie tepelno-technických zariadení a cenovej politiky nájomcu Dalkia, s.r.o. Bratislava, zloženia správnej rady neinvestičného fondu Generácia 3000, n.f., a zloženia redakčnej rady Biskupických novín, 

B.	p o t v r d z u j e
zastúpenie Mestskej časti Bratislava – Podunajské Biskupice v orgánoch Prvej biskupickej spoločnosti, a.s., do zrušenia spoločnosti, v súlade s uznesením č. 15/2010-2014 bod C/1 zo dňa 01.03.2011,

C.   o d v o l á v a  dňom 03.02.2015
1.	členov Dozornej rady Bytového podniku Podunajské Biskupice, s.r.o. nasledovne:

			predseda dozornej rady:			Falanga Wurster Olívia, Ing.
			členovia dozornej rady:			Adamec Peter, Ing.
									Bukvay Róbert, Ing. PhD.
									Černý Milan, Ing.
									Dej František, RSDr.
									
2.	členov Komisie miestneho zastupiteľstva mestskej časti Bratislava – Podunajské Biskupice na kontrolu plnenia programu modernizácie tepelno-technických zariadení a cenovej politiky nájomcu Dalkia, s.r.o. Bratislava

		predseda komisie:				Blažiček Vladimír, Ing.
		členovia komisie:				Filová Dana
								Jílková Viera
								Špaleková Zuzana
								Juranová Ľubica
								Adamec Peter, Ing.
								p. Lehota 

11)

3.	členov správnej rady neinvestičného fondu Generácia 3000, n.f.:

predseda správnej rady:			Duranský Ján, Bc.
		členovia správnej rady:			Čierna Anna
								Kubiš Pavol
		správca n.f. Generácia 3000			Biksadská Beata, PaedDr. 
– ved.odd. školstva a kultúry   
miestneho úradu

4.	z funkcie členov redakčnej rady Biskupických novín:

Jégh Izabella 
			Černý Milan, Ing. 
			Filová Dana
			Kostková Mária – šéfredaktorka
			PaedDr. Biksadská Beata – ved.odd. školstva a kultúry miestneho úradu
Jančulová Alžbeta – ved. odd. organizačného a vnút. správy miestneho úradu
Krippelová Tatiana
Pauličková Monika

D. v o l í
dňom 04.02.2015 do ukončenia volebného obdobia 2014 – 2018:

1.		členov Dozornej rady Bytového podniku Podunajské Biskupice, s.r.o. nasledovne:

	predseda dozornej rady:			Falanga Wurster Olívia, Ing.
	členovia dozornej rady:			Duranský Ján, Bc.
								Adamec Peter, Ing.
								Kubiš Pavol
								Dej František, RSDr.
														
2.  	členov Komisie miestneho zastupiteľstva mestskej časti Bratislava – Podunajské Biskupice na kontrolu plnenia programu modernizácie tepelno-technických zariadení a cenovej politiky nájomcu Dalkia, s.r.o. Bratislava

	predseda komisie:				Blažiček Vladimír, Ing.
		členovia komisie:				Kupkovič Zoran
								Lehota Ivan
								Juranová Ľubica
								Filová Dana

3.	členov správnej rady neinvestičného fondu Generácia 3000, n.f.:

	predseda správnej rady:			Duranský Ján, Bc.
	člen správnej rady:				Kubiš Pavol
								Matuszná Katarína, Ing., PhD.
		správca n.f. Generácia 3000			Biksadská Beata, PaedDr. – ved.odd.
								školstva a kultúry miestneho úradu

12)

E.   s c h v a ľ u j e
dňom 04.02.2015 zloženie redakčnej rady Biskupických novín nasledovne:

Jégh Izabella – predseda redakčnej rady – poslankyňa 
		Černý Milan, Ing. – poslanec
	Krippelová Tatiana, Mgr.
	Pék Zoltán
	Tham Peter
	Kubečková Renáta 
		Kostková Mária - šéfredaktorka
PaedDr. Biksadská Beata – ved.odd. školstva a kultúry miestneho úradu
	Jančulová Alžbeta – ved.odd. organizačného a vnútornej správy miestneho úradu

F.   u k l a d á
prednostke miestneho úradu zabezpečiť registráciu schválených zmien neinvestičného fondu Generácia 3000, n.f. v zmysle bodu C/3 tohto uznesenia.

za: 14 - jednomyseľne

k bodu 11)	Návrh na delegovanie členov rady školy – zástupcov zriaďovateľa do rád škôl pri materských a základných školách.	

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 30/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
delegovanie členov rady školy - zástupcov zriaďovateľa  do rád škôl pri materských a základných školách.

	za: 14 - jednomyseľne

k bodu 12)	Úprava číselného a programového rozpočtu č. 1 MČ Bratislava – Podunajské Biskupice na rok 2015.

	Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 31/2014-2018
Miestne zastupiteľstvo Mestskej časti Bratislava – Podunajské Biskupice

13)

A.  s c h v a ľ u j e
úpravu č. 1  číselného a programového rozpočtu  Mestskej časti Bratislava - Podunajské Biskupice na rok 2015 v nasledovnej štruktúre

	Schválený rozpočet	Úprava rozpočtu	Upravený rozpočet	
		+ / -		
bežné príjmy	5 599 394 €	0 €	5 599 394 €	
kapitálové príjmy	8 935 840 €	0 €	8 935 840 €	
finančné operácie	0 €	+ 199 406 €	199 406 €	
príjmy spolu	14 535 234 €	+ 199 406 €	14 734 640 €	
				
bežné výdavky	5 599 394 €	0 €	5 599 394 €	
kapitálové výdavky	8 915 087 €	+ 199 406 €	9 114 493 €	
finančné operácie	20 753 €	0 €	20 753 €	
výdavky spolu	14 535 234 €         	+ 199 406 €	14 734 640 €	

za: 14 - jednomyseľne

k bodu 13)	Návrh na  vysporiadanie pozemkov  parc. č. 2171/1, zastavané plochy a nádvoria  o výmere 276 m², parc. č. 2171/5, zastavané plochy a nádvoria  o výmere 328 m² a parc. č. 2171/11, zastavané plochy a nádvoria  o výmere 59 m² v k. ú. Podunajské Biskupice vo vlastníctve Františka Fehérviziho, 8. mája 10, 821 06 Bratislava.

Materiál uviedla prednostka miestneho úradu Ing. Janigová a s doterajším priebehom rokovaní s p. Fehérvizim oboznámila poslancov starostka mestskej časti PhDr. Ožvaldová. V diskusii poslankyňa Jégh zhodnotila rozdielny prístup vlastníkov pozemkov pod objektom materskej školy, pričom poukázala na ústretovosť ďalšej vlastníčky p. Foglszingerovej voči mestskej časti. Poslankyňa Matuszná vo svojom vystúpení podporila variantu 1 predloženého návrhu uznesenia. Keďže z radov poslancov nevzišiel žiadny iný pozmeňujúci návrh, starostka mestskej časti dala hlasovať o variante č. 1 predloženého návrhu uznesenia a miestne zastupiteľstvo prijalo

UZNESENIE č. 32/2014-2018
Miestne zastupiteľstvo Mestskej časti Bratislava – Podunajské Biskupice

14)

A.	 s c h v a ľ u j e
Návrh na  vysporiadanie pozemkov  parc. č. 2171/1 , zastavané plochy a nádvoria  o výmere 276 m², parc. č. 2171/5 , zastavané plochy a nádvoria  o výmere 328 m² a parc. č. 2171/11 , zastavané plochy a nádvoria  o výmere 59 m² v k.ú. Podunajské Biskupice vo vlastníctve Františka Fehérviziho, 8. mája 10, 821 06 Bratislava vo variante:
Variant 1
Mestská časť Bratislava - Podunajské Biskupice bude platiť nájom Františkovi Fehérvizimu vo výške 1,46 €/m²/rok v zmysle znaleckého posudku Ing. Igora Jirkovského, ktorý bol vypracovaný v súdnom konaní 18C 93/2005 na základe Vyhlášky č. 492/2004 Z.z. 
B.	 u k l a d á
prednostke miestneho úradu zabezpečiť všetky činnosti súvisiacich s vysporiadaním pozemkov  parc. č. 2171/1 , zastavané plochy a nádvoria  o výmere 276 m², parc. č. 2171/5 , zastavané plochy a nádvoria  o výmere 328 m² a parc. č. 2171/11 , zastavané plochy a nádvoria  o výmere 59 m² v k.ú. Podunajské Biskupice.
za: 14 - jednomyseľne

k bodu 14)	Návrh na predaj pozemku parc.č. 2396, zastavané plochy a nádvoria o výmere 94 m2 v k.ú. Podunajské Biskupice Ľuboslave Vaľkovej, Mgr. Martine Vaľkovej a Mgr. Miroslave Vaľkovej, Staromlynská 50, 821 06 Bratislava v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 33/2014-2018
Miestne zastupiteľstvo Mestskej časti Bratislava – Podunajské Biskupice

A.	 s c h v a ľ u j e
odpredaj  pozemku parc. č. 2396, zastavané plochy a nádvoria o výmere 94 m² v k.ú. Podunajské Biskupice, v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8e/,   do vlastníctva Ľuboslavy Vaľkovej, Mgr. Martiny Vaľkovej a Mgr. Miroslavy Vaľkovej, Staromlynská 50, 821 06 Bratislava za celkovú sumu 11 700,00 €.
B.	 k o n š t a t u j e
že ide o prípad hodný osobitného zreteľa, keďže pozemok je samostatná priľahlá plocha, ktorý slúži  ako predzáhradka a je dlhodobo oplotený súčasne s  pozemkami parc. č. 2397/1 a 2397/2, ktorého vlastníkmi  sú Ľuboslava Vaľková, Mgr. Martina Vaľková a Mgr. Miroslava Vaľková.
.

15)

C.	 u k l a d á
1. prednostke miestneho úradu zabezpečiť vypracovanie a podpísanie kúpnej zmluvy na predaj predmetného  pozemku,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľností a uhradí správny poplatok súvisiaci s prevodom vlastníckeho práva k nehnuteľnostiam.

za: 14 - jednomyseľne

k bodu 15)	Návrh na schválenie nájmu časti pozemku parc.č. 6352/4 o výmere 30 m2 v prospech vlastníkov bytov v bytovom dome postaveného na parc.č. 4066/3 a 4068/3 na ul. Závodná č. 3/C v k.ú. Podunajské Biskupice na dobu neurčitú za účelom vybudovania kontajnerového stojiska za nájomné vo výške 0,50 €/m2/rok, ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 34/2014-2018
Miestne zastupiteľstvo Mestskej časti Bratislava – Podunajské Biskupice

A.	 s c h v a ľ u j e
nájom časti pozemku parc. č. 6352/4 o výmere 30 m2 v k. ú. Podunajské Biskupice za účelom vybudovania kontajnerového stojiska v prospech vlastníkov bytov v bytovom dome postaveného na parc. č. 4066/3 a 4068/3 na ul. Závodná č. 3/C na dobu neurčitú za nájomné vo výške 0, 50 €/m2/rok, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov; 
B.	 u k l a d á
prednostke miestneho úradu zabezpečiť vypracovanie   nájomnej zmluvy  v zmysle bodu A tohto uznesenia a predložiť na podpis.

za: 14 - jednomyseľne

16)

k bodu 16)	Návrh prechodu nájmu nebytových priestorov a spoločných priestorov o celkovej výmere 51,49 m2 na dobu určitú do 31.12.2018 v zdravotnom stredisku na Lotyšskej ul.č. 1, k.ú. Podunajské Biskupice v prospech: 2SRV, s.r.o., IČO: 44 965 231, MUDr. Maria Agárska – konateľka,  ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 35/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
prechod nájmu nebytových priestorov a spoločných priestorov o celkovej výmere 51, 49 m2 na dobu určitú do 31. 12. 2018 v zdravotnom stredisku na Lotyšskej ul. č. 1, k. ú. Podunajské Biskupice  v prospech spoločnosti: 2 SRV, s.r.o., IČO: 44 965 231, MUDr. Maria Agárska – konateľka, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu dlhodobého užívania predmetu nájmu a jeho zveľaďovania zo strany nájomcu.
B.	u k l a d á
prednostke miestneho úradu zabezpečiť vypracovanie dodatku k nájomnej zmluve v zmysle bodu A tohto uznesenia a predložiť  na podpis.
za: 14 - jednomyseľne

k bodu 17)	Návrh na vyplatenie odmeny miestnej kontrolórke mestskej časti za II. polrok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 36/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
vyplatenie odmeny miestnej kontrolórke mestskej časti vo výške 30%  z mesačného platu za obdobie od 25. júna 2014  do 31. decembra 2014.

za: 14 - jednomyseľne

17)

k bodu 18)	Rôzne.

a)	Starostka mestskej časti informovala poslancov o:

1.	ďalšom rokovaní s ministrom Počiatkom týkajúcom sa prípravy výstavby diaľnice D4 a rýchlostnej komunikácie R7;
2.	výzve MŠ SR ohľadne možnosti získania príspevkov na rozšírenie kapacít materských škôl na ktorú sa prihlási aj naša mestská časť;
3.	pripravovanom projekte „Psí park“, ktorý by mal byť realizovaný pri Lotyšskej ulici;
4.	projekte BSK na záchranu kaplniek v rámci ktorého sa upravia všetky tri kaplnky v našej mestskej časti;
5.	ďalších výzvach v rámci Rady partnerstva do ktorých sa prihlási aj naša mestská časť;
6.	ďalších rokovaniach ohľadne projektu elektronizácia samosprávy.

b)	Poslanec Černý otvoril diskusiu ohľadne nadmerného hluku z a.s. Slovnaft v posledných týždňoch, ktorý znepokojuje občanov. Navrhol osloviť Regionálny úrad verejného zdravotníctva za účelom vykonania meraní. Starostka mestskej časti informovala, že sa minulý týždeň uskutočnilo stretnutie so zástupcami tejto spoločnosti a pre občanov je pripravený informačný článok do Biskupických novín. Vedúci referátu životného prostredia, odpadov a cestného hospodárstva miestneho úradu Ing. Vandriak informoval, že zo spoločnosti posielajú na úrad e-mailové informácie o stave prác a ich dopadoch na životné prostredie. Spoločnosť má svoje meracie zariadenia, prebehla v nej aj kontrola inšpekcie životného prostredia a Regionálny úrad verejného zdravotníctva už v spoločnosti vykonal merania. Hladina povoleného hluku bola prekročená. V prípade, že o merania požiada mestská časť, tieto musí aj uhradiť. Poslanec Kubiš navrhol zahájiť jednania so spoločnosťou o kompenzáciách pre občanov našej mestskej časti ako napr. požadovať vybudovanie zelených oáz a pod. Starostka mestskej časti podotkla, že spoločnosť vychádza v ústrety občanom našej mestskej časti napr. aj tým, že po otvorení materskej školy, resp. pri návšteve plavárne občanom Podunajských Biskupíc nezdvihli poplatky. Na výzvu poslankyne Matusznej Ing. Vandriak informoval, že spoločnosť pravidelne vyhodnocuje údaje o dopade ich činnosti na životné prostredie a zverejňuje ich na svojej stránke. Poslankyňa navrhla, aby sa na web stránku mestskej časti umiestnil link na stránku spoločnosti, aby sa občania k týmto údajom ľahšie dostali.

k bodu 19)	Interpelácie poslancov.

p. Černý:	Za účelom predchádzania nedostatkov z minulého roku navrhol vykonať miestnou kontrolórkou kontrolu dodržiavania podmienok zmluvy s vysúťaženou firmou vykonávajúcou údržbu zelene v mestskej časti.

p. Kubiš:  1.	Žiada odstrániť poškodené lavičky na ulici Lotyšská 40 až 48.

                2. 	Žiada upraviť zeleň a stromy v MŠ Estónska 3.

18)

p. Brániková: 1. Žiada zabezpečiť zimnú údržbu parkoviska pri ZŠ Bieloruská od Hradskej ul.
Odpovedal vedúci referátu životného prostredia, odpadov a cestného hospodárstva Ing. Vandriak: parkovisko je v správe mestskej časti a hneď zabezpečí nápravu.
                  
                 2.	Upozornila na nahrnutý sneh na zastávke MHD na Podunajskej ul.
Starostka mestskej časti požiadala poslancov, aby s takýmito problémami nečakali na zasadnutie miestneho zastupiteľstva, ale e-mailom požiadali DP MB o zabezpečenie nápravy.

3.	Žiada riešiť neprehľadnosť dopravy a s tým súvisiace nebezpečné situácie pre chodcov pri parkovisku reštaurácie Durasen na Podunajskej ulici.
	Odpovedal vedúci referátu životného prostredia, odpadov a cestného hospodárstva Ing. Vandriak: dopravnú situáciu v tejto oblasti už rieši oddelenie cestného hospodárstva hl.m. SR Bratislavy s tým, že sa prerába celá organizácia dopravy.

p. Tóth:		Informoval sa ohľadne dodržiavania harmonogramu výstavby II. etapy kanalizácie.
	Odpovedala pracovníčka referátu koncepcie rozvoja a EU fondov miestneho úradu Ing. Jankovská: harmonogram sa mení podľa vzniknutých problémov, avšak kolaudácia sa pripravuje k 30.06.2015. Doplnil ju vedúci referátu životného prostredia, odpadov a cestného hospodárstva Ing. Vandriak: s prihliadnutím na počasie asfaltovanie ciest môže začať po 15. marci 2015.

p. Lampart:	Z dôvodu neprehľadnej zákruty žiada osadiť bezpečnostné zrkadlo pri dome Dudvážska 15 až 19. K požiadavke sa pripojil aj poslanec Tóth s tým, že takéto zrkadlo žiada osadiť v zákrute Hornádska – Hronská.
	Odpovedal vedúci referátu životného prostredia, odpadov a cestného hospodárstva Ing. Vandriak: na osadenie bezpečnostného zrkadla je potrebné vypracovať projekt organizácie dopravy a dať ho schváliť. Preverí možnosti realizácie požiadavky.

p. Foglszinger:  Upozornil na sadnuté kanalizačné poklopy osadené pri výstavbe kanalizácie.
	Odpovedala pracovníčka referátu koncepcie rozvoja a EU fondov miestneho úradu Ing. Jankovská: pracovníci úradu majú tieto nedostatky zmapované, hneď ako to počasie dovolí budú sa riešiť.

p. Matuszná: 	Informovala sa o postupe prác v rámci návrhu zmien a doplnkov ÚP zóny Centrum.
	Odpovedala poverená vedúca oddelenia územného plánu, stavebného poriadku a výstavby miestneho úradu Ing. Borková: bolo ukončené verejné prerokovanie, doposiaľ nie je k dispozícii stanovisko Magistrátu hl.m. SR Bratislavy, upravený návrh pripravujú projektanti; až bude materiál dopracovaný, bude predložený na rokovanie miestneho zastupiteľstva.

19)

k bodu 20)	Záver.

Záverom starostka mestskej časti PhDr. Alžbeta Ožvaldová odovzdala poslancovi Černému poverovací dekrét, ktorým ho poverila svojim zastupovaním pre volebné obdobie 2014 – 2018. Následne poďakovala poslancom a ostatným prítomným za účasť a ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Izabella Jégh			.......................................................

				Pavol Kubiš			.......................................................

Alžbeta  J a n č u l o v á
zapisovateľka